กรุงไทย-ธ.ก.ส. ส่งทีมผู้พิทักษ์สิทธิ์ตรวจสอบผู้ขอทบทวนสิทธิ์เราไม่ทิ้งกัน
กรุงไทย-ธ.ก.ส. ส่งทีมผู้พิทักษ์สิทธิ์ลงพื้นที่เพื่อยืนยันตัวตนและขอข้อมูลหลักฐานการประกอบอาชีพให้กับผู้ขอทบทวนสิทธิ์ที่ลงทะเบียนผ่านเว็บไซต์ www.เราไม่ทิ้งกัน.comภายหลัง รัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 (COVID-19) จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้นล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน ยื่นทบทวนสิทธิ์ เปลี่ยนแปลงข้อมูลการรับเงิน และยื่นข้อมูลเพิ่มเติมได้นั้นนอกจากนี้ กระทรวงการคลังได้จับมือกับ กระทรวงมหาดไทย ธนาคารเพื่อการเกษตรและสหกรณ์การเกษตร (ธ.ก.ส.) และธนาคารกรุงไทย ซึ่งเป็นหนึ่งในหน่วยงานของรัฐ ลงพื้นที่เพื่อยืนยันตัวตนและขอข้อมูลหลักฐานการประกอบอาชีพให้กับผู้ขอทบทวนสิทธิ์ที่ลงทะเบียนผ่านเว็บไซต์ www.เราไม่ทิ้งกัน.com ทั้งนี้ นายกษาปณ์ เงินรวง รองผู้จัดการ ธ.ก.ส.พร้อมด้วยผู้บริหารและพนักงานลงพื้นที่จังหวัดราชบุรีและนนทบุรี เพื่อตรวจสอบข้อมูลของผู้ขอทบทวนสิทธิ์ตามมาตรการเยียวยา 5000 บาท ของรัฐบาลขณะที่นายผยง ศรีวณิช กรรมการผู้จัดการใหญ่ ธนาคารกรุงไทย พร้อมผู้บริหารและพนักงานผู้ทำหน้าที่ผู้พิทักษ์สิทธิ์ ลงพื้นที่จังหวัดชลบุรีและจังหวัดสมุทรปราการ เพื่อยืนยันตัวตนและขอข้อมูลหลักฐานการประกอบอาชีพให้กับผู้ขอทบทวนสิทธิ์ พร้อมมอบอาหารแห้งอีกด้วยสำหรับผู้ผ่านการพิจารณาได้รับสิทธิ์ กระทรวงการคลังจะเริ่มโอนเงินอีกครั้งในวันที่ 5 พฤษภาคม 2563 เนื่องจากวันที่ 1-4 พฤษภาคม ตรงกับวันหยุดนักขัตฤกษ์และวันหยุดเสาร์อาทิตย์
กรุงไทย-ธ.ก.ส. ส่งทีมผู้พิทักษ์สิทธิ์ลงพื้นที่เพื่อยืนยันตัวตนและขอข้อมูลหลักฐานการประกอบอาชีพให้กับผู้ขอทบทวนสิทธิ์ที่ลงทะเบียนผ่านเว็บไซต์ www.เราไม่ทิ้งกัน.com
เราไม่ทิ้งกัน,ผู้พิทักษ์สิทธิ์เราไม่ทิ้งกัน,ลงทะเบียนเราไม่ทิ้งกัน,กรุงไทย,ธ.ก.ส.,ข่าวทั่วไป